Pag-uuri ng klima ni Köppen

Hinahati ng pag-uuri ng klima ni Köppen (Köppen climate classification) ang mga klima ng Daigdig sa limang mga pangunahing pangkat ng klima. Hinahati naman ang bawat pangkat batay sa mga padron ng pana-panahong pag-ulan at temperatura. Ang limang mga pangunahing pangkat ay A (tropical o pantropiko), B (arid o tigang), C (temperate o katamtaman), D (continental o panlupalop), at E (polar). Kumakatawan sa isang titik ang bawat pangkat at subpangkat. Binigyan ang lahat ng mga klima ng isang pangunahing pangkat, na siyang kinakatawan ng unang titik. Maliban sa mga nasa pangkat E, bawat isa sa mga klima ay binigyan ng isang subpangkat ng pana-panahong pag-ulan, na kinakatawan ng ikalawang titik. Halimbawa, tumutukoy ang Af sa isang maulang gubat na klimang pantropiko. May binigay na subpangkat ng temperatura sa lahat ng mga pangkat maliban sa mga nasa pangkat na A. Kinakatawan ito ng ikatlong titik para sa mga klimang sa mga pangkat na B, C, D, at ng ikalawang titik sa mga klimang sa pangkat na E. Kabilang sa iba pang mga halimbawa ang: Cfb na tumutukoy sa klimang pangkaragatan na may mainit na tag-init tulad ng itinutukoy ng panapos na b., habang tumutukoy naman ang Dwb sa bahagyang mabalaklaot na klimang panlupalop, na mainit-init din ang mga tag-init. Ibinubukod ang mga klima batay sa mga espesipikong pamantayan na natatangi sa bawat uri ng klima.

Pinakamalaganap na pamamaraan ng pag-uuri ng klima ang pag-uuri ng klima ni Köppen. Unang itong inilathala ng klimatologong Rusong-Aleman na si  Wladimir Köppen (1846–1940) noong 1884, kalakip ang ilang mga pagbabago niya, lalo na noong 1918 at 1936. Ipinakilala kalaunan ng klimatogong Alemang si Rudolf Geiger (1894–1981) ang ilang mga pagbabago sa sistema ng pag-uuri noong 1954 at 1961, kaya kung minsang tinatawag itong pag-uuri ng klima nina Köppen at Geiger (Köppen–Geiger climate classification). (Wandkarte 1:16 Mill.) – Klett-Perthes, Gotha.


 Mga sanggunian 

 Mga panlabas na link 
 Mga mapa ng mundo at mga graph kasama ang isang video tungkol sa pag-uuri ng klima ng Köppen
 World Map ng Köppen–Geiger na pag-uuri ng klima para sa panahon ng 1951–2000 (inarkibo noong Setyembre 6, 2010)


 Mga tala ng klima 
 IPCC Data Distribution Center (na-arkibo noong Abril 18, 2016)

Kategorya:Klimatolohiya
Kategorya:Heograpiya